b'\n_START_ARTICLE_\nPetit verdot\n_START_PARAGRAPH_\nEl Petit verdot \xc3\xa9s una varietat de cep negra usat en la producci\xc3\xb3 del vi negre, principalment barrejat amb Cabernet sauvignon.  Tamb\xc3\xa9 agafa aquest nom el ra\xc3\xafm negre produ\xc3\xaft pel cep petit verdot, de maduraci\xc3\xb3 tardana, menut i amb els grans petits i el vi elaborat amb ra\xc3\xafm petit verdot, molt \xc3\xa0cid, ric en tanins, de color intens, amb un grau alcoh\xc3\xb2lic alt i una aroma intensa._NEWLINE_El gra \xc3\xa9s petit, tal com indica el nom de la varietat. Petit verdot ve de "petit verd" per  la seva maduraci\xc3\xb3 tardana._NEWLINE_El fet que maduri molt m\xc3\xa9s tard que la major part de les altres varietats de ra\xc3\xafm impedeix que prosperi amb \xc3\xa8xit en moltes de les regions franceses, i es troba nom\xc3\xa9s a la regi\xc3\xb3 occitana de Bordeus._NEWLINE_Malgrat haver estat plantada molt abans que el ra\xc3\xafm Cabernet sauvignon, t\xc3\xa9 un paper important en aportar l\'aroma, el color, l\'\xc3\xa0cid i el tan\xc3\xad (a vegades tamb\xc3\xa9 usat per augmentar la graduaci\xc3\xb3 alcoh\xc3\xb2lica) a molts dels vins negres, mitjan\xc3\xa7ant una addici\xc3\xb3 no superior al 10 per cent del total._NEWLINE_Des de fa pocs anys, aquest cep de ra\xc3\xafm gaudeix del seu retorn a Bordeus (Fran\xc3\xa7a), per\xc3\xb2 tamb\xc3\xa9 es troba a Austr\xc3\xa0lia (pa\xc3\xads que compta amb la major extensi\xc3\xb3 territorial d\'aquesta vinya), Argentina, Estats Units (espec\xc3\xadficament Calif\xc3\xb2rnia), entre d\'altres. _NEWLINE_Els vins Petit verdot es caracteritzen per tenir aromes de fruits negres i baies com les mores, tamb\xc3\xa9 compta amb tons d\'esp\xc3\xa8cies com a melassa i quitr\xc3\xa0. L\'aroma del vi Petit verdot \xc3\xa9s de sabor complex i es troben sabors com la vainilla, coco i fusta dol\xc3\xa7a. En catar el vi, en la boca tamb\xc3\xa9 es presenten detalls de sabors torrats i a roure, i que depenent de l\'edat es poden trobar tons de cedre._NEWLINE_La varietat Petit verdot \xc3\xa9s una varietat autoritzada a les D.O. Pened\xc3\xa8s,  D.O. Costers del Segre i D.O. Catalunya.'